钦定古今图书集成/理学汇编/学行典/第216卷 > 谢舜仪
## 钦定古今图书集成/理学汇编/学行典/第216卷 > 谢舜仪

按《永宁县志》：谢舜仪，七保人，庆元教谕应奎子。其弟
生员国宗疾笃，医治不效，谓不可复起，仪寝食不遑，
泣谓妻陈氏曰：“仪今五十无子，所赖以继承宗祧者
弟耳。设不起仪，虽生何益，愿以身代死。”陈氏亦然之，
遂齐心斋戒，朝夕祷天，求以代毙，百凡所需，悉出己
赀，而扶持调护，尤加真切。寻国宗果愈，仪亦无恙，人
谓至诚之感。